A finals del segle XIX van començar a 
arribar a Rio influències de la ciutat de 
moda del moment. París. Els carioques 
començaren a organitzar festes 
desinhibides com les parisenques però 
afegint un toc brasiler. La samba és Peix 
central del Carnaval de Rio i el principal 
esdeveniment, la desfilada de les escoles 
de samba pel Sambòdrom. 

































Conegut com el Mardi Gras, el carnaval 
de Nova Orleans és el més famós dels 
celebrats als Estats Units. Aquesta festa 
barreja la influència francesa amb 
reminiscències criolles, com una desfilada 
zulu. Les carrosses realitzades per 
associacions d’artesans, anomenades 
Krewe, desfilen entre vestits luxosos al 
so del jazz. 

























Vilanova es paralitza durant el carnaval: 
una festa que es caracteritza per Phumor 
i la crítica sense censura, amb P Arribo del 
rei Carnestoltes i la lectura del Sermó 
públic. La participació ciutadana, 
organitzada en entitats, és fonamental. 

El poble es bolca en gran quantitat 
d’actes de tota mena, entre els quals les 
guerres de caramels, que s’han fet 
famoses arreu. 























Va néixer als anys 60 com una resposta 
positiva als brots racistes que es van tenir 
lloc al barri. Es celebra a I agost i festeja 
la cultura caribenya, molt present en 
aquest barri londinenc. Avui en dia es 
considera el carnaval més gran d’Europa. 

L'origen del carnaval de Venècia es remun¬ 
ta al segle XI, tot i que es va consolidar en 
el segle XVIII, quan va arribar a durar fins a 
sis mesos. Les màscares per amagar la 
identitat i les disfresses luxoses són dos dels 
elements destacats del carnaval. Destaca el 
personatge del Doctor Peste, una màscara 
que troba el seu origen en els metges que 
tractaven la terrible plaga. 

A la República Dominicana es celebren dos 
tipus de carnavals, el d’origen europeu, 
que es fa abans de la Quaresma i el 
d’origen africà, que es celebra els darrers 
dies de Setmana Santa. Com a molts altres 
carnavals del món en els de la República 
Dominicana trobem un espai per al 
travestisme amb un personatge tradicional 
com Robalagallina. 

L’origen d’aquest carnaval, celebrat a principis 
de gener, el trobem en les festes que es feien en 
honor a la lluna durant l’època de la collita. 
Quan al segle XIX es van prohibir les tradicions 
indígenes, aquestes van reaparèixer 
emmarcades dins el calendari cristià. Després 
de la revolta dels esclaus del Gran Cauca del 
1607 la corona va concedir el 5 de gener com a 
dia de descans per als esclaus negres: un dia de 
llibertat que el Carnaval de Pasto recorda 
celebrant un dia de negres i un dia de blancs, 
en els quals la gent es pinta d’un color i de 
l’altre. 









































El Carnaval de Cadis és una festa marcada 
pel sarcasme, un fet que sovint li ha 
comportat la censura de les administracions. 
De fet la festa ret homenatge al déu grec 
Momo, la personificació de la burla, 
l’agudesa i la ironia, una figura que també 
ens apareix als carnavals de Barranquilla 
i Montevideo. Durant els mesos de gener 
i febrer es celebra el Concurs d’Agrupacions 
del Carnaval, les conegudes Chirigotas. 















La celebració del carnaval va arribar a 
Cap Verd de la mà dels colons 
portuguesos, un fet que també es va 
donar a les altres colònies portugueses. 
El carnaval de Mindelo es celebra a 
ritme de música africana. 

La creativitat popular és una de les 
principals característiques del Carnaval 
de Barranquilla, el que es considera com 
la festa més gran de Colòmbia. És una 
barreja de tradicions culturals diferents 
on destaquen disfresses i danses 
tradicionals com la Marimonda, 
el Garabato, el Congo, el Monocuco, 
el Torito i el Tigre, però també una festa 
oberta a la creació de nous personatges. 

A 3.700 metres, a les muntanyes de 
Bolívia, Oruro era un lloc sagrat i de 
peregrinació per al poble uru, que hi 
celebrava la gran festa dlto. Quan els 
espanyols van prohibir aquests rituals al 
segle XVII els antics déus andins es van 
reconvertir en sants cristians. La festa 
d'Ito va ser transformada en ritual 
cristià, la Candelera celebrada 
el 2 de febrer, i la tradicional Diablada 
es va convertir en el ball típic d'Oruro. 

















